יהודה ויזן

יהודה ויזן (נולד ב-28 ביולי 1985) הוא משורר, מתרגם, סופר, מבקר שירה ועורך ישראלי. עורכו של כתב העת "דחק".

==ביוגרפיה==
יהודה ויזן נולד ביהוד, ואת לימודיו התיכוניים השלים בתיכון בליך רמת גן. בשנת 2006 הקים את כתב העת "כתם" יחד עם עודד כרמלי. השניים ערכו יחדיו את שלושת הגליונות הראשונים ואילו את השלושה הבאים ערך ויזן לבדו. בשנת 2007 ייסדו הוא וכרמלי את פסטיבל תל אביב לשירה שנערך במקביל וכתגובה לפסטיבל מטולה. כמו כן, באותה השנה, הניחו השניים חבילה חשודה (קופסה צבעונית עם עטיפה של פו הדוב, בלונים והכיתוב "תיק תק, תיק תק, כתם שתיים עוד שבועיים") על מפתן בית העמותה וכתב העת הליקון, שאנשיו הזמינו חבלני משטרה שפוצצו את החבילה. השניים נחקרו במשטרה וטענו כי מדובר במטאפורה לנפיצות של הגיליון הקרוב (בו פורסם תחקיר על היקף התיקצוב הממשלתי בו זוכה עמותת הליקון). לאחר פרישתו של כרמלי מעריכת 'כתם', נפרדה דרכם הספרותית של השניים.

בשנת 2008, ופעם נוספת בשנת 2011, ערך ויזן גיליון מיוחד, בפורמט עיתון, של כתב העת הוותיק 'עכשיו'. במהלך השנים שימש כמבקר השירה ב"הארץ", "וואלה", "Time Out תל אביב", ובתוכנית התרבות "דיבור חדיש" ששודרה בערוץ 8. ביוני 2011 ייסד ויזן את כתב העת והוצאת הספרים 'דחק לספרות טובה'.

בינואר 2016 יצא לאור רומן הביכורים של ויזן, פֶּקַח, בהוצאת אחוזת בית, שזיכה אותו ואת ההוצאה, עוד בטרם פרסומו, בפרס שרת התרבות.

ויזן מפרסם ביקורת ספרים במוסף "ספרים" של עיתון "הארץ". בעקבות ביקורת חריפה שלו על ספרו של מיכאל גלוזמן, "שירת הטבועים: המלנכוליה של הריבונות בשירת שנות החמישים והשישים", שלדעתו כופה תבניות קשיחות על היצירות מבלי להיות קשוב לתוכנן הספרותי, פורסמה תגובה למאמר זה, עליה חתומים "מורות ומורי החוג לספרות, אוניברסיטת תל אביב", ששללה מכל וכל את גישתו של ויזן.

בנוסף לפועלו הספרותי, התפרנס לאורך השנים מאימון קבוצות כדורסל, הוראה ומעבודות בניין. נשוי למיכל ומתגורר בתל אביב.

==יצירתו==
=== שירה ===
*שירי יהודה, הוצאת 'עכשיו', 2007
*מבוא לאסתטיקה קלה, הוצאת 'פלונית', 2008
*פכורים, הוצאת 'עכשיו' / 'דחק', 2012
* תקנות שכנגד, הוצאת 'מקום לשירה', 2016. כולל שירים שבהם פולמוס וביקורת בנושאים פוליטיים, כגון למשבר ההגירה באירופה עליו כתב ויזן את השיר "נְבוּאַת אִבְּן שֵׁם הַגְּלִילִי", המלווים בהומור. כמוטו לספר בחר ויזן את המשפט ""לא כל האומר שירה, הוא אומר שירה".
* מבחר שירים 2020-2005, הוצאת כרמל, 2020
*צידוק הדין (פואמה). נדפסה ב-150 עותקים ממוספרים וחתומים בצירוף נספח 'על הצנזורה' (חליפת מכתבים דרמטית בשתי תמונות). הוצאת 'דחק', 2022
עטיפת הספר "תקנות שכנגד"

=== פרוזה ===
* פֶּקַח, רומן, הוצאת 'אחוזת בית', 2016

=== ספר ילדים ===
* אצל הילל ולילית מהעיר הגלילית, איורים: נועה ויכנסקי, הוצאת 'קרן', 2019

=== עריכה ===
*כתם – עיתון לשירה יומית - שישה גיליונות (2006–2008), (את שלושת הגיליונות הראשונים ערך בשיתוף עם עודד כרמלי)
*עונתון עכשיו, גיליון מיוחד של כתב העת הוותיק, שראה אור בפורמט עיתון ב-2008 ושוב בראשית 2011, (בשיתוף עם פרופ' גבריאל מוקד)
*חדשה - אנתולוגיה לשירה עכשווית, הופיעה ב-2008 כגיליון מספר 5 של כתב העת 'כתם', ובה שיריהם של 46 משוררים בני דור השירה העכשווי.
* שימש כעורכו של "פסטיבל ת"א לשירה".
*[http://library.osu.edu/projects/hebrew-lexicon/99995008.php דחק] - משמש כעורכם של כתב העת וסדרת הספרים 'דחק - כתב עת לספרות טובה'.
*שירת ההשכלה העברית - מבחר (עם יהושבע סמט שינברג), אנתולוגיה מקיפה הכוללת כמאה ושישים ממשוררי התקופה, בצירוף ערכים ביוגרפיים, דחק, 2020

=== תרגום ===
*רצח בקתדרלה מאת ת"ס אליוט, הוצאת 'עכשיו', תל אביב 2009, (בשיתוף עם אורית גת)
*סוויני אגוניסטס, מקטעים של מלודרמה אריסטופאנית מאת ת"ס אליוט, הוצאת 'עכשיו', תל אביב 2009
*מאוס: סיפורו של ניצול מאת ארט ספיגלמן, הוצאת 'מנגד', 2010
*מאוס II: וכאן החלו צרותיי מאת ארט ספיגלמן, הוצאת 'מנגד', 2010
*פרשווטר מאת וירג'יניה וולף, סדרת 'דחק לספרות טובה', הוצאת 'עמדה', 2010
*אימג'יזם ווורטיציזים מאת נתן זך, סדרת 'דחק לספרות טובה', הוצאת 'עמדה', 2010
*החתול והשטן, מאת ג'יימס ג'ויס (איורים: זאב אנגלמאיר, תרגם: יהודה ויזן), "דחק" ב', 2012
* החתולים של קופנהגן מאת ג'יימס ג'ויס, 'אחוזת בית', 2019.
* מרקסיזם מול ליברליזם - ה.ג. וולס משוחח עם יוסיף סטלין' (1945,Marxism vs. Liberalism - New Century Publishers, New York), "דחק" ג', 2013.
* מילים, מילים, מילים - על המלט אסופת מאמרים מאת וולטר, גתה, סמואל ג'ונסון, ויליאם הזליט, סמואל טיילור קולרידג', אדגר אלן פו אוסקר ויילד, מת'יו ארנולד, ג. ק. צ'סטרטון, ת"ס אליוט ו-ו.ה. אודן. בצירוף מבוא מאת שמעון לוי (עריכה: אריאל קריל), הוצאת רסלינג, 2016.
* עץ המשאלות מאת ויליאם פוקנר, [http://www.rimonim-publishing.com/index.php רימונים], 2016
* [http://www.poetrans.org/שירים_של_אחרים שירים של אחרים] - תרגומים מן השירה האנגלוסכסית ודברים נוספים, עכשיו, 2016.
* טבעה ומטרתה של הסיפורת - מבחר הרצאות מאת פלאנרי או'קונור [כולל את ההרצאות: 'טבעה ומטרתה של הסיפורת', 'על כתיבת סיפורים קצרים', 'על הוראת הספרות' וכן לקט תשובות ושאלות מתוך ראיונות שנערכו עם המחברת]. דחק, סדרת דרש - לכתבי מופת בפואטיקה ואסתטיקה, 2021.
* אדאגיה מאת וולאס סטיבנס. דחק, סדרת דרש - לכתבי מופת בפואטיקה ואסתטיקה, 2022.
* הערות על מחשבה וראייה | סאפפו החכמה מאת הילדה דוליטל. (התרגום נעשה בשיתוף עם רעואל שועלי), דחק, סדרת דרש - כתבי מופת בפואטיקה ואסתטיקה, 2023.
* האלף־בית של הקריאה מאת עזרא פאונד. דחק, סדרת דרש - כתבי מופת בפואטיקה ואסתטיקה, 2024.

==קישורים חיצוניים==
* 

* 
* 
* [http://www.alterman.org.il/מאמרים/מאמריםלפימחברים/ויזןיהודה.aspx מאמרי יהודה ויזן] באתר [http://www.alterman.org.il נתן אלתרמן]

* "מעבר לים" | [https://maala.co.il/%D7%9E%D7%AA%D7%95%D7%9A-%D7%94%D7%9E%D7%97%D7%91%D7%A8%D7%95%D7%AA/ מתוך המחברות של תיאודור רות'קה], באתר "[https://maala.co.il/ מעלה]", מרץ 2023.

מיצירתו:
* 
* 
* 

על יצירתו:
* אריק גלסנר, [https://arikglasner.wordpress.com/2016/03/24/על-%D7%A4%D6%BC%D6%B6%D7%A7%D7%97-של-יהודה-ויזן-הוצאת-אחוזת-בי/ על "פֶּקח", של יהודה ויזן], המדור לספרות ב"7 לילות" של "ידיעות אחרונות"
* אלי הירש, [http://elihirsh.com/?p=325 על "מבוא לאסתטיקה קלה"], ידיעות אחרונות
* אלי הירש, [http://elihirsh.com/?p=63 על כתם 4], ידיעות אחרונות
* אלי הירש, [http://elihirsh.com/?p=207 על חדשה], ידיעות אחרונות
* - על חדשה
* 
* 
* 
* 
* 
* מנחם בן, [http://www.nrg.co.il/online/47/ART2/133/490.html?hp=0&loc=129&tmp=2332 "קו המשווה: סרק! סרק!"], מעריב
* - על "אימג'יזם ווורטיציזם"
* [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=1484 "סוויני אגוניסטס"], nrg
* מנחם בן, [https://www.makorrishon.co.il/nrg/app/index.php?do=blog&encr_id=eb681a54e5fab943de3637e1d1cb52f4&id=2586 על "דחק" א], 3.7.2011, מעריב
* אלי הירש, [http://elihirsh.com/?p=3105 על "דחק" א], 15.7.2011, ידיעות אחרונות
* (על "דחק" ב)
* אורי הולנדר, [http://www.abayit-books.com/wp-content/uploads/2013/08/הו-ודחק-אורי-הולנדר-הארץ-9.8.13.jpg "להיות מהפכן משמע להיות ראקציונר"] על 'דחק' ג' הארץ, 9.8.13
* 
* - על 'פכורים'
* 
* דניאל רוזנברג, [http://www.yekum.org/2015/11/ערספואטיקה-והריאקציה-האיסטניסית-של-י/ "ערספואטיקה" והריאקציה האיסטניסית של יהודה ויזן], באתר יקום תרבות, 1 בנובמבר 2015
* [http://media.wix.com/ugd/47130e_7bc0b54ff3a04b63974c1313a2a1307b.pdf גאווה ודעה קדומה. שיחה עם יהודה ויזן לרגל צאת 'פקח'.] ידיעות אחרונות, שבעה לילות, מראיין: יוני לבנה, 15 בינואר 2016.
* חגית בת-אליעזר, [http://www.yekum.org/2016/08/היתוש-העורב-המקק-ומאיר-ויזלטיר-–-קריא/ היתוש, העורב, המקק ומאיר ויזלטיר – קריאה ב”תקנות שכנגד” מאת יהודה ויזן], באתר יקום תרבות, 13 באוגוסט 2016
* 
* (על 'מילים, מילים, מילים - על המלט')
* 
* 
* 
*מרדכי זלקין, "כי אין למו בקרת, ידעו יבינו: מאמר ביקורת על יהושבע סמט-שינברג ויהודה ויזן [עורכים] 'שירת ההשכלה העברית - מבחר'", קתרסיס 35 (2021)
* , על "שירת ההשכלה העברית: מבחר"

==הערות שוליים==

קטגוריה:משוררים ישראלים
קטגוריה:בוגרי תיכון בליך
קטגוריה:מתרגמים ישראלים
קטגוריה:מבקרי ספרות ישראלים
קטגוריה:עורכים ספרותיים ישראלים
קטגוריה:תל אביב-יפו: אישים
קטגוריה:ישראלים שנולדו ב-1985
קטגוריה:זוכי פרס היצירה לסופרים ומשוררים